离别赋
张缵 (NanBei)
彼刘侯之矫，矫承世德之清辉，挺荆衡之箘簬，辉江汉之珠玑。昔相知于一定，逾盛衰乎二纪，岂因媒以成亲，非弹冠而来仕。分自谐于金石，情冥符乎兰芷。忘时辈之后先，略相知之年齿。及胥遇于云阁，又方驾而联曹。宵拥衾而暗语，昼税鞅以游遨。案方前而等食，衣共体而同袍，犹合欢之蠲忿，如来苏之释劳。唯吾人之与子兮，谅不言其巳召，在百代而奚殊，虽千年而同调，宁风波之所移，岂流俗之能要，非高唱而云拟。逢下士而或笑，隔愿言于信次。尚眷眷而兴怀，矧云崖之远诀，抱离袖而长乖，顾龙门而掩涕。瞻郢路而何偕在惊禽之屡感。迫徂年之将暮眺湘沅之分流。遵洞庭之永路，山峻高而易隐。浦邅回而难溯，猿啾啾而夜吟鹃。骚骚而晓度。抚客子兮其何心，能辞乡兮别故。共抱荃蕙之遗芳，不离披于霜露。